Стефан Маларме
Наказаният шут

Превод от френски: Кирил Кадийски, —

chitanka.info

Очите — езера, и тая жажда люта

по-друг да съм — не клоун, превърнал с весел мах

в пера и саждите в света крилат на шута;

в стената на зеблото прозорец издълбах.

Плувец — предател за ръцете, че се лута

и гмурка на посоки, низвергнал онзи плах,

безволев Хамлет… Сякаш в талазите без страх

аз търся хладен склеп за свойта скръб нечута.

Но сграбчило чинела — чак нервите звънтят! —

в миг слънцето удари по мойта гола плът,

която дишаше в седефена прохлада,

о, нощ за мойта кожа, нощ, минала по мен —

неблагодарният! Това ли ми се пада? —

да тъне мойта маска, на ледовете в плен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.